古文阅读
阅读下面两个语段，完成下面小题。【甲】晋太元中，武陵人捕鱼为业。缘溪行，忘路之远近。忽逢桃花林，夹岸数百步，中无杂树，芳草鲜美，落英缤纷。渔人甚异之，复前行，欲穷其林。林尽水源，便得一山，山有小口，仿佛若有光。便舍船，从口入。初极狭，才通人。复行数十步，豁然开朗。土地平旷，屋舍俨然，有良田、美池、桑竹之属。阡陌交通，鸡犬相闻。其中往来种作，男女衣着，悉如外人。黄发垂髫，并怡然自乐。见渔人，乃大惊，问所从来。具答之。便要还家，设酒杀鸡作食。村中闻有此人，咸来问讯。自云先世避秦时乱，率妻子邑人来此绝境，不复出焉，遂与外人间隔。问今是何世，乃不知有汉，无论魏晋。此人一一为具言所闻，皆叹惋。余人各复延至其家，皆出酒食。停数日，辞去。此中人语云：“不足为外人道也。”既出，得其船，便扶向路，处处志之。及郡下，诣太守，说如此。太守即遣人随其往，寻向所志，遂迷，不复得路。南阳刘子骥，高尚士也，闻之，欣然规往。未果，寻病终，后遂无问津者。（选自陶渊明《桃花源记》）【乙】相命肆农耕①，日入从所憩②。桑竹垂余荫，菽稷③三随时艺④；春蚕收长丝，秋熟靡⑤王税。荒路暧⑥交通，鸡犬互鸣吠。俎豆犹古法⑦，衣裳无新制。童孺纵行歌，班白⑧欢游诣。（节选自陶渊明《桃花源诗》）【注释】①相命肆农耕；桃花源中人相唤共同致农耕。肆，尽力。②憩：休息。③菽稷：泛指核食作物。④艺：种植。⑤靡：无。⑥暧：遮蔽。⑦俎豆犹古法：祭祀仍遵古礼法。俎（zǔ）豆：俎和豆。古代祭祀、宴飨时盛食物用的两种礼器。亦泛指各种礼器。⑧班白：指须发花白。班，通“斑”；头发花白，指老人。
翻译下面的句子。率妻子邑人来此绝境，不复出焉。
领着妻子儿女和乡邻们来到这个与世隔绝的地方，不再出去。

本题考查翻译文言语句。翻译时，注意句中重点词“率（率领）、妻子（妻子儿女）、邑人（乡亲、乡邻）、绝境（与人世隔绝的地方）、复（再）”要翻译准确。